ROMÂNĂ

Apple Inc.
Contract de licenţă software pentru iTunes pentru Windows

Vă rugăm să citiţi cu atenţie acest contract de licenţă software ("Licenţă") înainte de a utiliza software-ul Apple.  Prin utilizarea software-ului Apple, sunteţi de acord cu obligaţia de a respecta clauzele prezentei Licenţe. Dacă nu sunteţi de acord cu clauzele acestei Licenţe, nu utilizaţi software-ul. Dacă nu sunteţi de acord cu termenii Licenţei, puteţi returna software-ul Apple în locul în care l-aţi obţinut, pentru a obţine rambursarea contravalorii acestuia. Dacă software-ul Apple a fost accesat electronic, faceţi clic pe „nu sunt de acord/refuz”. Pentru software-ul Apple care însoţeşte hardware-ul cumpărat de dvs., trebuie să returnaţi întregul pachet de hardware/software pentru a obţine o rambursare a contravalorii acestuia. 

Notă importantă: În măsura în care acest software poate fi utilizat pentru a reproduce materiale, licența sa vă este acordată doar pentru reproducerea materialelor neprotejate prin drepturi de autor, materialelor pentru care dețineți dreptul de autor sau a materialelor pe care sunteți autorizat ori pentru care dispuneți de o permisiune legală de a le reproduce. În măsura în care acest software poate fi utilizat pentru accesarea la distanţă a fişierelor muzicale pentru ascultare între computere, accesarea la distanţă a muzicii protejate prin drepturi de autor este furnizată numai pentru utilizarea legală în scopuri personale sau după cum este permis în oricare alt mod legal. Dacă aveți dubii în legătură cu dreptul dvs. de a copia sau de a permite accesul la un material, contactați consilierul dvs. juridic. 

1. Generalități. Software-ul Apple şi al unor terţe părţi,  documentaţia şi toate fonturile care însoţesc prezenta Licenţă, fie că se află pe disc, în memoria doar pentru citire sau în orice altă formă (denumite colectiv "Software Apple") vă sunt licenţiate şi nu sunt vândute de către Apple Inc. („Apple”) pentru a fi utilizate doar în conformitate cu clauzele prezentei Licențe; Apple îşi rezervă toate drepturile care nu vă sunt acordate în mod expres. Clauzele prezentei Licențe vor guverna orice upgrade software furnizat de Apple care înlocuiește și/sau suplimentează produsul Software Apple original, în afara cazului în care asemenea upgrade este însoțit de o licență separată, caz în care vor guverna clauzele licenței respective.  

Titlul și drepturile de proprietate intelectuală din și pentru orice conținut afișat sau accesat prin intermediul Software-ului Apple aparțin proprietarului conținutului respectiv. Acest conținut poate fi protejat prin drepturi de autor sau alte legi și tratate privind proprietatea intelectuală și poate face obiectul clauzelor de utilizare ale terței părți care furnizează conținutul respectiv. Această Licenţă nu vă acordă niciun drept de a utiliza astfel de conţinut.

2. Utilizările permise de licență și restricțiile. 
A. Sub incidenţa termenelor şi condiţiilor acestei Licenţe, vă este acordată o licenţă neexclusivă limitată pentru a instala şi utiliza Software-ul Apple. În măsura în care Software-ul Apple poate fi utilizat pentru a reproduce materiale, o astfel de utilizare este limitată la reproducerea materialelor neprotejate prin drepturi de autor, a materialelor pentru care dețineți dreptul de autor sau a materialelor pe care sunteți autorizat sau pentru care dispuneți de o permisiune legală de a le reproduce. Nu puteţi face disponibil Software-ul Apple într-o reţea în care ar putea fi utilizat de mai multe computere simultan. Aveţi dreptul să realizaţi o singură copie a Software-ului Apple într-o formă citibilă de către maşină doar cu rol de copie de siguranţă, cu condiţia imperativă ca această copie de siguranţă să includă toate înştiinţările despre drepturile de autor şi alte drepturi de proprietate conţinute în original. 

Pe lângă restricţiile enunţate mai sus, bibliotecile proprietare Apple ("DLL-urile Apple") incluse în Software-ul Apple sunt licenţiate numai pentru utilizarea împreună cu Software-ul Apple, cu excepţia cazului că dacă sunteţi un dezvoltator WebKit, puteţi utiliza DLL-urile Apple în scopuri personale sau pentru afaceri interne legate de dezvoltarea de către dvs. a WebKit în conformitate cu licenţele relevante WebKit <http://webkit.org/>. 

B. Nu vă sunt permise şi sunteţi de acord să nu întreprindeţi, sau să permiteţi altora să întreprindă, copierea (cu excepţia celei permise în mod expres de prezenta Licenţă), decompilarea, procedee de reverse-engineering, dezasamblarea, încercarea de a deriva codului sursă, decriptarea, modificarea, crearea de lucrări derivate ale Software-ului Apple sau ale oricărei părţi a acestora (cu excepţia cazului şi doar în măsura în care oricare dintre restricţiile precedent menţionate este interzisă prin dispoziţii legale sau în măsura în care ar putea fi permise prin condiţiile de licenţiere ce guvernează utilizarea componentelor open-source incluse în Software-ul Apple).  Orice tentative de acest gen constituie o încălcare a drepturilor Apple şi ale concesionarilor săi pentru Software-ul Apple.

C. Kitul VoiceOver - actualizări automate. Atunci când utilizaţi kitul VoiceOver versiunea 1.3, Software-ul Apple va verifica periodic la Apple dacă există actualizări pentru regulile de pronunţare utilizate de VoiceOver pentru a genera elementele enunţate pe care le auziţi atunci când aţi selectat VoiceOver. Dacă este disponibilă o actualizare pentru pronunţie, actualizarea va fi descărcată automat pe computer dvs. şi, atunci când aţi selectat VoiceOver, noua versiune a elementelor enunţate va fi generată şi sincronizată cu iPod-ul dvs. Versiunea veche a elementelor enunţate nu va mai fi disponibilă. Aceste actualizări automate nu vor modifica conţinutul media efectiv (de ex., muzica, clipurile video, podcasturile) de pe iPod-ul dvs. sau din biblioteca dvs. iTunes.

D. Anumite componente ale Software-ului Apple și programele open source ale terților incluse în Software-ul Apple au fost sau pot fi puse la dispoziție de către Apple pe site-ul său web Open Source (http://www.opensource.apple.com/) (denumite în mod colectiv „Componente open source”). Puteți modifica sau înlocui doar aceste componente open source, în următoarele condiții: (i) Software-ul Apple modificat rezultat este utilizat în locul Software-ului Apple nemodificat pe un singur computer cu eticheta Apple; şi (ii) respectaţi celelalte termene ale prezentei Licenţe şi orice termene de licenţiere aplicabile care guvernează utilizarea Componentelor Open-Source. Apple nu are obligația de a furniza întreținere, asistență tehnică sau de altă natură pentru Software-ul Apple modificat rezultat.

3. Transferarea. Sunt interzise închirierea, darea în leasing, împrumutul, redistribuirea sau sublicențierea Software-ului Apple. Cu toate acestea, puteţi realiza o transferare unică şi permanentă a tuturor drepturilor dvs. de licenţă asupra Software-ului Apple către o altă parte, în următoarele condiţii: (a) transferul trebuie să includă Software-ul Apple în integralitatea sa, inclusiv toate părţile componente, suportul original (dacă există), materialele tipărite şi această Licenţă; (b) nu veţi păstra nici o copie a Software-ului Apple, integrală sau parţială, inclusiv copiile stocate pe un computer sau pe un alt dispozitiv de stocare; şi (c) partea care va primi Software-ul Apple va lua la cunoştinţă şi va accepta termenele şi condiţiile din prezenta Licenţă. 

4. Consimțământul referitor la utilizarea datelor. 
A. Dacă optați pentru colectarea informațiilor de diagnoză și utilizare, sunteți de acord că Apple, societățile sale subsidiare și agenții săi pot colecta, întreține, procesa și utiliza informații de diagnoză, tehnice, de utilizare și aferente, incluzând, fără limitare, informații despre computerul, sistemul, software-ul și perifericele dvs, informații care sunt colectate periodic pentru a facilita furnizarea de actualizări software, asistență pentru produs și alte servicii (dacă este cazul) asociate Software-ului Apple și pentru a verifica respectarea termenelor prezentei Licențe. Apple poate utiliza aceste informații, atâta timp cât acestea sunt colectate într-o formă care nu vă identifică personal, pentru furnizarea și îmbunătățirea produselor sau serviciilor Apple.

B. Dacă aţi optat pentru participarea la reţeaua socială Ping şi utilizaţi Bara laterală din iTunes, iTunes va trimite informaţii către Apple privind conţinutul pe care l-aţi selectat în biblioteca dvs. iTunes cu scopul de a vă furniza recomandări personale Ping.  Utilizând Ping, sunteţi de acord cu utilizarea de către Apple a acestor informaţii.  Dacă nu doriţi ca iTunes să trimită aceste informaţii către Apple pentru Ping, puteţi ascunde Bara laterală din iTunes sau puteţi opta să renunţaţi la Ping.

C. Informațiile dvs. vor fi tratate întotdeauna în conformitate cu Politica de confidențialitate Apple, care este încorporată prin referință în prezenta Licență și poate fi vizualizată la: http://www.apple.com/privacy/.

5. iTunes Store şi alte servicii. 
A. Acest software permite accesul la iTunes Store de la Apple, dacă este disponibil, aplicaţie care oferă descărcarea de muzică contra cost, precum şi alte servicii, App Store şi alte servicii şi site-uri web aparţinând Apple sau unor terţe părţi (denumite colectiv şi individual "Servicii"). Este posibil ca aceste Servicii să nu fie disponibile în toate limbile sau în toate ţările. Utilizarea Serviciilor necesită acces la Internet, iar utilizarea anumitor Servicii poate necesita un ID Apple sau poate necesita din partea dvs. acceptarea unor condiţii de utilizare suplimentare și poate face obiectul unor costuri suplimentare.

B. Prin utilizarea acestui software în asociere cu un ID Apple, un cont iTunes Store sau un cont iCloud, acceptați condițiile de utilizare aplicabile contului respectiv, precum cea mai recentă versiune a Termenelor și condițiilor iTunes Store, pe care le puteți accesa și consultat la http://www.apple.com/legal/itunes/ww/ sau, respectiv, a Termenelor și condițiilor iCloud, aflate la http://www.apple.com/legal/icloud/ww/. Dacă nu sunteţi de acord cu termenele şi condiţiile pentru un astfel de cont, nu utilizaţi Software-ul Apple asociat contului respectiv.

C. Înţelegeţi că prin utilizarea oricăruia dintre Servicii este posibil să întâlniţi conţinut ce poate fi considerat ofensator, indecent sau discutabil, conţinut care poate sau nu să fi fost identificat ca având limbaj explicit. Cu toate acestea, sunteți de acord să utilizați Serviciile pe propriul risc, iar Apple nu va fi răspunzător pentru conținutul care poate fi considerat ofensator, indecent sau discutabil. Tipurile de conţinut (inclusiv genuri, sub-genuri şi categorii şi sub-categorii Podcast şi similare) şi descrierile sunt furnizate pentru comoditatea dvs. şi luaţi la cunoştinţă şi sunteţi de acord că Apple nu garantează acurateţea acestora.

D. Unele Servicii pot afișa, include sau pune la dispoziție conținut, date, informații, aplicații sau materiale de la terțe părți (“Materiale ale unor terțe părți”) sau pot furniza linkuri către anumite site-uri web ale unor terțe părți. Prin utilizarea acestor Servicii, luați la cunoștință și sunteți de acord că Apple nu poate fi considerat răspunzător pentru examinarea sau evaluarea conținutului, acurateții, integralității, actualității, validității, respectării drepturilor de autor, legalității, decenței, calității sau oricărui alt aspect al unor asemenea Materiale sau site-uri web ale unor terțe părți. Apple, reprezentanții săi și societățile sale afiliate sau subsidiare nu garantează, nu aprobă, nu susțin și nu își asumă și nu vor avea nicio răspundere față de dvs. sau orice altă persoană pentru orice Servicii, Materiale sau site-uri web ale unor terțe părți ori pentru orice alte materiale, produse sau servicii ale unor terțe părți. Materialele unor terțe părți și linkurile către alte site-uri web sunt furnizate strict pentru propria dvs. comoditate. Sunteţi de acord că nu veţi utiliza Materiale ale unor terţi într-un mod care ar încălca sau viola drepturile niciunei alte părţi şi că Apple nu este în niciun mod responsabil pentru asemenea utilizări din partea dvs.

E. Sunteţi de acord că Serviciile, inclusiv  dar fără a se limita la elemente grafice, clipuri audio şi conţinut editorial, includ conţinut, informaţii şi materiale protejate prin drepturi de proprietate care sunt deţinute de către Apple şi/sau de către concesionarii săi şi sunt protejate prin legile referitoare la proprietatea intelectuală şi prin alte legi, incluzând dar fără a se limita la legea dreptului de autor. Sunteţi de acord că nu veţi utiliza asemenea conţinut, informaţii şi protejate prin drepturi de proprietate în niciun alt mod decât cel permis de Servicii şi în nici o altă modalitate inconsistentă cu clauzele acestei Licenţe sau care încalcă orice drepturi de proprietate ale unei terţe părţi sau ale Apple. Nicio porțiune a Serviciilor nu poate fi reprodusă sub nicio formă și prin niciun mijloc. Sunteți de acord să nu modificați, închiriați, dați în leasing, împrumutați, vindeți, distribuiți sau să creați lucrări derivate pe baza Serviciilor, de nicio manieră și nu veți exploata Serviciile în niciun mod neautorizat, inclusiv, fără limitare, utilizarea Serviciilor pentru transmiterea de viruși, viermi, troieni sau alte tipuri de malware pentru computer ori prin violarea sau supra-încărcarea capacității rețelei. De asemenea, sunteți de acord să nu utilizați Serviciile în nicio manieră pentru a hărțui, abuza, spiona, amenința, defăima sau pentru a încălca sau viola în orice fel drepturile oricărei alte părți și că Apple nu este în niciun mod responsabil pentru asemenea utilizări din partea dvs, nici pentru orice mesaje sau transmisii hărțuitoare, amenințătoare, defăimătoare, ofensatoare, ilicite sau ilegale pe care le-ați putea recepționa ca rezultat al utilizării oricăruia dintre Servicii. 

F. În plus, Serviciile şi Materialele unor terţe părţi ce pot fi accesate din, afişate în sau asociate prin linkuri din cadrul Software-ului Apple nu sunt disponibile în toate limbile sau în toate ţările sau regiunile. Apple nu face nicio reprezentare că asemenea Servicii și Materiale sunt adecvate sau disponibile pentru utilizare indiferent de localizarea geografică. În măsura în care optaţi să utilizaţi sau să accesaţi asemenea Servicii şi Materiale ale unor terţi, o faceţi din propria dvs. iniţiativă şi sunteţi responsabil pentru conformitatea cu orice legi în vigoare, inclusiv dar fără a se limita la legile locale în vigoare. Apple și concesionarii săi își rezervă dreptul de a modifica, suspenda, elimina sau dezactiva accesul la orice Servicii în orice moment și fără înștiințare prealabilă. Apple nu va fi în niciun caz răspunzător pentru eliminarea sau dezactivarea accesului la oricare asemenea Servicii. Apple poate impune, de asemenea, limite asupra utilizării sau accesării anumitor Servicii, în orice caz și fără înștiințare prealabilă sau asumare a răspunderii. 

6. Încetarea. Prezenta Licență este în vigoare până la încetarea sa. Drepturile dvs. decurgând din prezenta Licență vor înceta automat fără înștiințare din partea Apple dacă nu vă conformați oricărei condiții din această Licență. La încetarea prezentei Licențe, trebuie să încetați orice utilizare a Software-ului Apple și să distrugeți toate copiile, integrale sau parțiale ale acestuia. Prevederile secțiunilor 4, 5, 6, 7, 8, 11 și 12 ale prezentei Licențe vor fi aplicabile și după orice asemenea încetare.

7. Exonerarea de garanții. 
A.     Dacă sunteți un client care este consumator (o persoană care utilizează Software-ul Apple în afara activităților comerciale sau profesionale), este posibil să aveți drepturi legale în țara dvs. de reședință care să interzică aplicarea următoarelor limitări în cazul dvs, și, acolo unde sunt interzise, acestea nu se vor aplica în cazul dvs. Pentru a afla informații suplimentare despre drepturi, contactați o organizație locală în domeniul consultanței pentru consumatori.

B.     RECUNOAŞTEŢI ŞI ACCEPTAŢI ÎN MOD EXPRES CĂ, ÎN LIMITELE PERMISE PRIN LEGILE ÎN VIGOARE, UTILIZAREA SOFTWARE-ULUI ŞI SERVICIILOR APPLE SE FACE PE PROPRIUL DVS. RISC ŞI CĂ VĂ ASUMAŢI INTEGRAL RISCURILE RELATIVE LA CALITATE SATISFĂCĂTOARE, PERFORMANŢĂ, ACURATEŢE ŞI EFORT. 

C.     ÎN LIMITELE MAXIME PERMISE PRIN LEGILE ÎN VIGOARE, SOFTWARE-UL ŞI SERVICIILE APPLE SUNT FURNIZATE "CA ATARE" ŞI "ÎN FUNCŢIE DE DISPONIBILITATE", CU TOATE DEFECTELE ŞI FĂRĂ NICIUN FEL DE GARANŢIE, IAR APPLE ŞI LICENŢIATORII APPLE (REFERIŢI COLECTIV PRIN DENUMIREA "APPLE" ÎN CADRUL SECŢIUNILOR 7 ŞI 8) SE EXONEREAZĂ PRIN ACEASTA DE ORICE GARANŢII ŞI CONDIŢII RELATIVE LA SOFTWARE-UL ŞI SERVICIILE APPLE, FIE ELE EXPLICITE, IMPLICITE SAU LEGALE, INCLUZÂND, DAR FĂRĂ A SE LIMITA LA, GARANŢIILE ŞI/SAU CONDIŢIILE IMPLICITE DE VANDABILITATE, CALITATE SATISFĂCĂTOARE, ADECVARE PENTRU UN ANUMIT SCOP, ACURATEŢE, FOLOSINŢĂ LINIŞTITĂ ŞI NEÎNCĂLCARE A DREPTURILOR TERŢELOR PĂRŢI. 

D.     APPLE NU GARANTEZĂ CĂ UTILIZAREA SOFTWARE-ULUI ŞI SERVICIILOR APPLE VA FI LIPSITĂ DE PROBLEME, CĂ FUNCŢIILE CONŢINUTE SAU SERVICIILE EXECUTATE DE SOFTWARE-UL APPLE VOR CORESPUNDE CERINŢELOR DVS, CĂ OPERAREA SOFTWARE-ULUI ŞI SERVICIILOR APPLE VA FI NEÎNTRERUPTĂ SAU LIPSITĂ DE ERORI, CĂ ORICE SERVICIU VA CONTINUA SĂ FIE PUS LA DISPOZIŢIE, CĂ DEFECTELE DIN SOFTWARE-UL SAU SERVICIILE APPLE VOR FI CORECTATE, SAU CĂ SOFTWARE-UL APPLE VA FI COMPATIBIL SAU VA FUNCŢIONA CU ORICE SOFTWARE, APLICAŢII SAU SERVICII ALE UNOR TERŢE PĂRŢI. INSTALAREA ACESTUI SOFTWARE POATE AFECTA CAPACITATEA DE UTILIZARE A SOFTWARE-ULUI, APLICAȚIILOR SAU SERVICIILOR UNOR TERȚE PĂRȚI.  

E.     ÎN PLUS, RECUNOAȘTEȚI CĂ SOFTWARE-UL ȘI SERVICIILE APPLE NU SUNT DESTINATE SAU ADECVATE PENTRU UTILIZAREA ÎN SITUAȚII SAU MEDII ÎN CARE DEFECTAREA SAU ÎNTÂRZIERILE SOFTWARE-ULUI ORI SERVICIILOR APPLE SAU ERORILE SAU INEXACTITĂȚILE DIN CONȚINUTUL, DATELE SAU INFORMAȚIILE FURNIZATE DE ACESTEA AR PUTEA DUCE LA DECESUL, VĂTĂMAREA CORPORALĂ SAU DAUNE IMPORTANTE FIZICE SAU DE MEDIU, INCLUSIV, DAR FĂRĂ LIMITARE LA, OPERAREA INSTALAȚIILOR NUCLEARE, SISTEMELOR DE NAVIGARE SAU DE COMUNICAȚII AERIENE, SISTEMELOR DE CONTROL AL TRAFICULUI AERIAN, APARATELOR DE MENȚINERE ARTIFICALĂ A VIEȚII SAU A SISTEMELOR DE ARMAMENT.

F.     NICIO INFORMAȚIE SAU RECOMANDARE COMUNICATĂ VERBAL SAU ÎN SCRIS DE CĂTRE APPLE SAU UN REPREZENTANT AUTORIZAT APPLE NU VA CONSTITUI O GARANȚIE. ÎN CAZUL ÎN CARE SOFTWARE-UL SAU SERVICIILE APPLE SE VOR DOVEDI DEFECTUOASE, VĂ VEȚI ASUMA INTEGRAL SUPORTAREA COSTURILOR PENTRU TOATE DEPANĂRILE, REPARAȚIILE SAU CORECTURILE NECESARE. UNELE JURISDICȚII NU PERMIT EXCLUDEREA GARANȚIILOR IMPLICITE SAU LIMITĂRILE DREPTURILOR LEGALE APLICABILE ALE CONSUMATORULUI, ASTFEL ÎNCÂT ESTE POSIBIL CA EXCLUDERILE ȘI LIMITĂRILE DE MAI SUS SĂ NU SE APLICE ÎN CAZUL DVS.  

8. Limitarea răspunderii. ÎN LIMITELE PERMISE DE LEGILE ÎN VIGOARE, APPLE NU VA FI ÎN NICIUN CAZ RĂSPUNZĂTOR PENTRU VĂTĂMĂRI PERSONALE ŞI NICI PENTRU DAUNE INCIDENTALE, SPECIALE, INDIRECTE SAU CONSECUTIVE DE NICIUN FEL, INCLUZÂND, FĂRĂ LIMITARE, DAUNELE REZULTATE DIN PIERDERI DE PROFIT, CORUPEREA SAU PIERDEREA DATELOR, EŞECUL DE A TRANSMITE SAU DE A RECEPŢIONA ORICE DATE, ÎNTRERUPEREA ACTIVITĂŢII SAU ORICE ALTE DAUNE SAU PIERDERI COMERCIALE, REZULTATE DIN SAU AVÂND LEGĂTURĂ CU UTILIZAREA SAU INABILITATEA DVS. DE UTILIZARE A SOFTWARE-ULUI SAU SERVICIILOR APPLE SAU A ORICĂRUI SOTWARE SAU APLICAŢII ALE UNOR TERŢE PĂRŢI ÎN CORELAŢIE CU SOFTWARE-UL APPLE, INDIFERENT CARE AR FI CAUZA, FĂRĂ A ŢINE CONT DE TEORIA RĂSPUNDERII CIVILE (RĂSPUNDERE CONTRACTUALĂ, EXTRACONTRACTUALĂ SAU DE ALT FEL) ŞI CHIAR DACĂ APPLE A FOST AVIZAT ASUPRA POSIBILITĂŢII UNOR ASTFEL DE DAUNE. UNELE JURISDICȚII NU PERMIT LIMITAREA RĂSPUNDERII PENTRU VĂTĂMĂRI CORPORALE SAU PENTRU DAUNE INCIDENTALE SAU CONSECUTIVE, ASTFEL ÎNCÂT ESTE POSIBIL CA ACESTE LIMITĂRI SĂ NU SE APLICE ÎN CAZUL DVS. Răspunderea totală din partea Apple pentru toate daunele dvs. (în afara celei impune de legislația în vigoare în cazurile de vătămare corporală) nu va depăși în nicio eventualitate suma de cincizeci de dolari americani (50,00 $). Limitările de mai sus se vor aplica inclusiv în cazul în care compensația menționată mai sus nu reușește să își realizeze scopul esențial.

9. Controlul exporturilor. Nu puteți utiliza, exporta sau reexporta Software-ul Apple decât în conformitate cu legislația Statelor Unite ale Americii și cu legislația jurisdicției de unde a fost obținut Software-ul Apple. În particular, dar fără limitare, Software-ul Apple nu poate fi exportat sau reexportat (a) în orice țări supuse unui embargo de către Statele Unite ale Americii sau (b) oricărei persoane aflate pe lista "Specially Designated Nationals" a Ministerului de Finanțe din Statele Unite ale Americii sau pe listele "Denied Person" sau "Denied Entity" ale Ministerului Comerțului din Statele Unite ale Americii. Prin utilizarea Software-ului Apple, declarați și garantați că nu vă aflați în niciuna din aceste țări și pe niciuna din aceste liste. De asemenea, sunteți de acord că nu veți utiliza Software-ul Apple în niciun scop interzis de legislația Statelor Unite ale Americii, inclusiv, dar fără limitare, la dezvoltarea, proiectarea, fabricarea sau producția de proiectile sau de arme nucleare, chimice sau biologice.

10. Utilizatorii finali din Guvernul Statelor Unite. Software-ul Apple și documentația aferentă sunt "Commercial Items" (articole comerciale), așa cum este definit acest termen în clauza 48 C.F.R. (Code of Federal Rules) §2.101, constând în "Commercial Computer Software" (software comercial) și "Commercial Computer Software Documentation" (documentație pentru software comercial), așa cum sunt definiți acești termeni în clauzele 48 C.F.R. §12.212 sau 48 C.F.R. §227.7202, după caz.  În conformitate cu clauza 48 C.F.R. §12.212 sau 48 C.F.R. între §227.7202-1 și 227.7202-4, după caz, elementele "Commercial Computer Software" și "Commercial Computer Software Documentation" sunt licențiate utilizatorilor finali din Guvernul Statelor Unite (a) doar drept "Commercial Items" și (b) doar însoțite de aceleași drepturi acordate tuturor celorlalți utilizatori în conformitate cu termenele și condițiile din prezentul document. Drepturile nepublicate sunt rezervate în virtutea legilor drepturilor de autor în vigoare în Statele Unite ale Americii.

11. Legea guvernantă și independența clauzelor. Prezenta Licență va fi guvernată și interpretată în conformitate cu legislația Statului California, excluzând prevederile dreptului internațional privat. Această Licență nu va fi guvernată de Convenția Națiunilor Unite asupra contractelor de vânzare internațională de mărfuri, a cărei aplicare este exclusă în mod expres.  Dacă sunteți un consumator din Regatul Unit, prezenta Licență va fi guvernată de legile corespunzătoare jurisdicției reședinței dvs. Dacă, din orice motiv, o instanță a unei jurisdicții competente găsește orice prevedere a Licenței ca fiind inaplicabilă, integral sau parțial, celelalte prevederi rămân în continuare aplicabile integral.  

12. Integralitatea acordului. Limba prevalentă. Această Licenţă constituie integralitatea acordului între părţi cu privire la utilizarea Software-ului Apple licenţiat mai departe şi înlocuieşte toate înţelegerile anterioare sau actuale asupra acestui subiect, cu excepţia oricăror termene şi condiţii suplimentare pe care sunteţi solicitat(ă) să le acceptaţi dacă alegeţi să utilizaţi magazinul online Apple, care vor guverna utilizarea de către dvs. a unui astfel de magazin şi orice Servicii achiziţionaţi prin intermediul acestui magazin. Niciun amendament și nicio modificare a prezentei Licențe nu vor căpăta efect în afara cazului în care sunt scrise și semnate de către Apple. Orice traducere a prezentei Licențe este realizată pentru necesități locale și, în eventualitatea unei contradicții între versiunea în limba engleză și versiunea într-o altă limbă, versiunea în limba engleză va prevala în măsura în care acest lucru nu este interzis de legislația locală din jurisdicția dvs.

13. Înştiinţări privind terțele părți. 
A. Unele părți ale Software-ului Apple pot utiliza sau include software de la terțe părți și alte materiale protejate prin drepturi de autor. Recunoașterile, condițiile de licențiere și limitările răspunderii pentru asemenea materiale sunt conținute în documentația electronică pentru Software-ul Apple și utilizarea acestor materiale este guvernată de condițiile de utilizare respective.

B. Utilizarea MPEG-4. Acest produs este licenţiat sub licenţa portofoliului de brevete MPEG-4 Systems pentru codarea în conformitate cu standardul MPEG-4 Systems, cu excepţia faptului că sunt necesare o licenţă suplimentară şi plata unor redevenţe pentru codarea legată de (i) datele stocate sau reproduse pe suporturi fizice, care au fost plătite individual şi/sau (ii) date care au fost plătite individual şi sunt transmise către un utilizator final pentru stocare permanentă şi/sau utilizare. O astfel de licenţă suplimentară poate fi obţinută de la MPEG LA, LLC. Consultaţihttp://www.mpegla.compentru detalii suplimentare.

Acest produs este licențiat sub licența portofoliului de brevete MPEG-4 Visual pentru utilizare personală și necomercială din partea unui consumator pentru (i) codarea de conținut video în conformitate cu standardul MPEG-4 Visual (“Video MPEG-4”) și/sau (ii) decodarea de conținut video MPEG-4 care a fost codat de un consumator angajat într-o activitate personală și necomercială și/sau a fost obținut de la un furnizor de video licențiat de MPEG LA pentru a furniza conținut video MPEG-4. Nicio licență nu este acordată și nu trebuie considerată ca fiind implicită pentru orice alt fel de utilizare. Informații suplimentare, inclusiv referitoare la utilizarea și licențierea în scopuri promoționale, interne și comerciale pot fi obținute de la MPEG LA, LLC. Consultaţi http://www.mpegla.com. 

C. Menţiunea H.264/AVC. În măsura în care Software-ul Apple conține funcționalități de codare și/sau decodare AVC, utilizarea comercială a H.264/AVC necesită licențiere suplimentară și se aplică următoarele clauze: FUNCȚIONALITATEA AVC DIN ACEST PRODUS ESTE LICENȚIATĂ ÎN PREZENTA DOAR PENTRU UTILIZARE PERSONALĂ ȘI NECOMERCIALĂ DIN PARTEA UNUI CONSUMATOR PENTRU (i) CODAREA DE CONȚINUT VIDEO ÎN CONFORMITATE CU STANDARDUL AVC ("VIDEO AVC") ȘI/SAU (ii) DECODAREA DE CONȚINUT VIDEO AVC CARE A FOST CODAT DE UN CONSUMATOR ANGAJAT ÎNTR-O ACTIVITATE PERSONALĂ ȘI NECOMERCIALĂ ȘI/SAU CONȚINUT VIDEO AVC CARE A FOST OBȚINUT DE LA UN FURNIZOR DE VIDEO LICENȚIAT PENTRU A FURNIZA CONȚINUT VIDEO AVC. INFORMAȚIILE REFERITOARE LA ALTE UTILIZĂRI ȘI LICENȚIERI POT FI OBȚINUTE DE LA MPEG LA L.L.C. CONSULTAŢI HTTP://WWW.MPEGLA.COM.

14. Termene şi condiţii de utilizare pentru software-ul şi serviciile furnizate de terţe părţi.
A. Gracenote® Contract de licenţă pentru utilizatorul final 
Această aplicaţie sau dispozitiv conţine software de la Gracenote, Inc. cu sediul în Emeryville, California („Gracenote”). Software-ul de la Gracenote („Software Gracenote”) oferă acestei aplicaţii posibilitatea identificării discului şi/sau fişierelor, obţinerii de informaţii referitoare la muzică, inclusiv date privind numele, artistul, piesa şi titlul („Date Gracenote”) de la servere online sau din bazele de date încorporate (denumite colectiv „Servere Gracenote”), precum şi a  îndeplinirii altor funcţii. Puteţi utiliza Datele Gracenote numai prin intermediul funcţiilor acestei aplicaţii sau ale acestui dispozitiv destinate utilizatorului final.

Sunteţi de acord să utilizaţi Datele Gracenote, Software-ul Gracenote şi Serverele Gracenote numai pentru uzul dvs. personal şi necomercial. Sunteţi de acord să nu atribuiţi, să nu copiaţi, să nu transferaţi sau să nu transmiteţi Software-ul Gracenote sau orice Date Gracenote unei părţi terţe. SUNTEŢI DE ACORD SĂ NU UTILIZAŢI SAU SĂ EXPLOATAŢI DATELE GRACENOTE, SOFTWARE-UL GRACENOTE SAU SERVERELE GRACENOTE, DECÂT ÎN MODUL EXPRES PERMIS ÎN ACEST DOCUMENT.

Sunteţi de acord că licenţa dvs. ne-exclusivă de utilizare a Datelor Gracenote, a Software-ului Gracenote şi a Serverelor Gracenote va fi anulată dacă încălcaţi aceste restricţii. Dacă licenţa dumneavoastră este anulată, sunteţi de acord să întrerupeţi în totalitate orice fel de utilizare a Datelor Gracenote, a Software-ului Gracenote şi a Serverelor Gracenote. Gracenote îşi rezervă toate drepturile asupra Datelor Gracenote, a Software-ului Gracenote şi a Serverelor Gracenote, inclusiv toate drepturile de proprietate. În nicio situaţie, Gracenote nu va fi obligată să vă plătească în nici un fel pentru informaţiile pe care le furnizaţi. Sunteţi de acord ca Gracenote, Inc. să îşi revendice drepturile împotriva dumneavoastră conform acestui Acord, în mod direct sau în numele său propriu.

Serviciul Gracenote service utilizează un identificator pentru a urmări, în scop statistic, interogările. Scopul unui identificator numeric alocat în mod aleatoriu este de a permite serviciului Gracenote să numere interogările fără să ştie nimic despre dumneavoastră. Pentru mai multe informaţii, consultaţi pagina de web privind politica de confidenţialitate a Gracenote pentru serviciul Gracenote Privacy Policy.

Software-ul Gracenote şi fiecare element din Datele Gracenote vă sunt licenţiate Gracenote Data „aşa cum este.” Gracenote nu declară şi nu oferă garanţii, în mod expres sau implicit, cu privire la acurateţea niciunor date Gracenote din Serverele Gracenote. Gracenote îşi rezervă dreptul să şteargă date din Serverele Gracenote sau să modifice categoriile de date pentru orice motive considerate suficiente de către Gracenote. Nu se oferă nicio garanţie că Software-ul Gracenote sau Serverele Gracenote nu conţin erori sau că funcţionarea Software-ului Gracenote sau a Serverelor Gracenote nu va fi întreruptă. Gracenote nu este obligată să vă furnizeze tipuri sau categorii de date noi, îmbunătăţite sau suplimentare, pe care Gracenote le-ar putea furniza în viitor şi are libertatea de a întrerupe în orice moment furnizarea serviciilor sale.GRACENOTE ESTE EXONERATĂ DE TOATE GARANŢIILE, EXPRESE SAU IMPLICITE, INCLUSIV, DAR NELIMITAT LA, GARANŢIILE IMPLICITE DE POSIBILITATE DE COMERCIALIZARE, DE ADECVARE PENTRU UN SCOP ANUME, DE TITLU ŞI DE NE-VIOLARE. GRACENOTE NU GARANTEAZĂ REZULTATELE CARE VOR FI OBŢINUTE PRIN UTILIZAREA DE CĂTRE DUMNEAVOASTRĂ A SOFTWARE-ULUI GRACENOTE SAU A ORICĂRUI SERVER GRACENOTE. ÎN NICI UN CAZ GRACENOTE NU VA FI RĂSPUNZĂTOARE PENTRU NICIUN FEL DE DAUNE SECUNDARE SAU CARE REZULTĂ DIN UTILIZARE SAU PENTRU NICIO PIERDERE DE PROFIT SAU DE VENITURI.

B. Termene şi condiţii de utilizare a serviciului de reglare Kerbango.  
Condiţii de utilizare. Prin utilizarea serviciului de reglare Kerbango ("Serviciu de reglare Kerbango") de la 3Com Corporation ("3Com"), sunteţi de acord cu obligaţia de a respecta următoarele condiţii de utilizare ("Condiţii de utilizare"):

Linkurile 3Com. Site-urile afişate ca rezultate ale căutării sau la care se leagă Serviciul de reglare Kerbango sunt deţinute şi exploatate de către persoane particulare şi/sau companii asupra cărora 3Com nu exercită niciun fel de control. 3Com nu îşi asumă responsabilitatea pentru conţinutul niciunui site inclus în rezultatele căutării sau către care se face legătura de către Serviciul de reglare Kerbango. 

Utilizare numai în scopuri personale. Serviciul de reglare Kerbango vă este pus la dispoziţie pentru utilizare numai în scopuri personale, necomerciale. Utilizarea Serviciului de reglare Kerbango pentru a vinde un produs sau un serviciu sau pentru a creşte traficul site-ul dvs. Web în scopuri comerciale, cum ar fi promovarea vânzărilor este interzisă în mod expres. Este interzisă preluarea rezultatelor unei căutări Kerbango şi reformatarea şi afişarea acestora, sau oglindirea paginii de reşedinţă sau a paginilor de rezultate ale Kerbango de la 3Com pe site-ul dvs. Web, precum şi trimiterea de interogări automate către sistemul Kerbango fără permisiunea expresă din partea 3Com. 

Dacă doriţi să utilizaţi în scopuri comerciale Serviciul de reglare Kerbango, trebuie să încheiaţi un contract cu 3Com în acest scop. Contactaţi sales@kerbango.com pentru mai multe informaţii.

Modificări ale Condiţiilor de utilizare a Serviciului de reglare Kerbango. 3Com îşi poate modifica sau întrerupe periodic serviciile, din orice motiv şi fără notificare, inclusiv dreptul de întrerupere cu sau fără notificare, fără a avea răspundere faţă de dvs., alţi utilizatori sau faţă de oricare terţ. 3Com îşi rezervă dreptul de a modifica periodic Condiţiile de utilizare, fără notificare. 

Exonerarea de garanții. 3Com declină complet orice răspundere sau responsabilitate pentru precizia, conţinutul, integralitatea, legalitatea sau operabilitatea sau disponibilitatea informaţiilor sau materialelor afişate în cadrul rezultatelor Serviciului de reglare Kerbango. 3Com declină întreaga responsabilitate pentru ştergerea, eşecul de a stoca, livrarea eronată sau livrarea prematură a oricăror informaţii sau materiale. 3Com declină întreaga responsabilitate pentru toate daunele rezultate din descărcarea sau accesarea tuturor informaţiilor sau materialelor de pe Internet prin intermediul Serviciului de reglare Kerbango. 

SERVICIUL DE REGLARE KERBANGO ESTE FURNIZAT "CA ATARE", FĂRĂ NICIUN FEL DE GARANŢII. 3COM DECLINĂ ÎN MOD EXPRES, ÎN LIMITA MAXIMĂ PERMISĂ DE LEGE, TOATE GARANȚIILE EXPRIMATE, IMPLICITE ŞI STATUTARE, INCLUSIV, DAR FĂRĂ A SE LIMITA LA GARANȚIILE DE VANDABILITATE, DE POTRIVIRE PENTRU UN SCOP ANUME ȘI DE NEÎNCĂLCARE A DREPTURILOR DE PROPRIETATE. 3COM DECLINĂ TOATE GARANŢIILE PRIVIND SECURITATEA, FIABILITATEA, OPORTUNITATEA ŞI PERFORMANŢA SERVICIULUI DE TUNING KERBANGO. 3COM DECLINĂ TOATE GARANŢIILE PENTRU ORICE INFORMAŢIE SAU SFAT OBŢINUTE PRIN SERVICIUL DE TUNING KERBANGO. 3COM DECLINĂ TOATE GARANŢIILE PENTRU SERVICII SAU BUNURI PRIMITE PRIN SAU LA CARE SE FACE RECLAMĂ ÎN CADRUL SERVICIULUI DE TUNING KERBANGO SAU PRIMITE PRIN ORICE LINKURI FURNIZATE DE SERVICIUL DE TUNING KERBANGO, PRECUM ŞI PENTRU ORICE INFORMAŢII SAU SFAT  PRIMIT PRIN ORICE LINKURI FURNIZATE ÎN CADRUL SERVICIULUI DE TUNING KERBANGO. 

ÎNŢELEGEŢI ŞI SUNTEŢI DE ACORD CĂ DESCĂRCAŢI SAU OBŢINEŢI ÎNTR-UN ALT MOD MATERIAL SAU DATE PRIN UTILIZAREA SERVICIULUI DE TUNING KERBANGO LA UNICA DVS. DISCREŢIE ŞI PE RISCUL DVS. ŞI CĂ VEŢI FI SINGURUL (SINGURA) RESPONSABIL(Ă) PENTRU ORICE PAGUBE PRODUSE LA SISTEMUL COMPUTERULUI DVS. SAU PENTRU PIERDEREA DE DATE CARE REZULTĂ DIN DESCĂRCAREA UNOR ASTFEL DE MATERIALE SAU DATE. 

UNELE STATE SAU ALTE JURISDICŢII NU PERMIT EXCLUDEREA GARANŢIILOR IMPLICITE, PRIN URMARE ESTE POSIBIL CA EXCLUDERILE DE MAI SUS SĂ NU VI SE APLICE. EXISTĂ POSIBILITATEA SĂ AVEŢI ALTE DREPTURI CARE SĂ DIFERE DE LA STAT LA STAT ŞI DE LA JURISDICŢIE LA JURISDICŢIE. 

Limitarea răspunderii. COMPANIA 3COM NU POATE FI ÎN NICIO CIRCUMSTANŢĂ RĂSPUNZĂTOARE FAŢĂ DE NICIUN UTILIZATOR PENTRU UTILIZAREA SAU UTILIZAREA DEFECTUOASĂ SAU PENTRU UTILIZAREA SIGURĂ A SERVICIULUI DE TUNING KERBANGO ÎN CEEA CE PRIVEŞTE VREO PRETENŢIE REFERITOARE LA ACEASTĂ LICENŢĂ SAU LA CONŢINUTUL ACESTEIA. O ASTFEL DE LIMITARE A RESPONSABILITĂŢII SE VA APLICA PENTRU A PREVENI OBŢINEREA UNOR DESPĂGUBIRI DIRECTE, INDIRECTE, ACCIDENTALE, CIRCUMSTANŢIALE, SPECIALE, EXEMPLARE ŞI PUNITIVE, INDIFERENT DACĂ O ASEMENEA CERERE SE BAZEAZĂ PE GARANŢIE, CONTRACT, OAGUBĂ (INCLUSIV NEGLIJENŢĂ) SAU ALTFEL (CHIAR DACĂ COMPANIA 3COM A FOST SFĂTUITĂ CU PRIVIRE LA POSIBILITATEA UNOR ASTFEL DE DESPĂGUBIRI). ASTFEL DE LIMITARE A RĂSPUNDERII SE VA APLICA CHIAR DACĂ DESPĂGUBIRILE REZULTATE DIN UTILIZAREA SAU UTILIZAREA DEFECTUOASĂ A SAU UTILIZAREA SIGURĂ A SERVICIULUI DE TUNING KERBANGO, DE LA INABILITATEA DE A UTILIZA SERVICIUL DE TUNING KERBANGO SAU DE LA ÎNTRERUPEREA, SUSPENDAREA SAU TERMINAREA SERVICIULUI DE TUNING KERBANGO (INCLUSIV ASTFEL DE DESPĂGUBIRI SUPORTATE DE TERŢI). ACEASTĂ LIMITARE SE VA APLICA ŞI ÎN CONFORMITATE CU DESPĂGUBIRILE APĂRUTE DIN CAUZA ALTOR SERVICII SAU BUNURI PRIMITE PRIN INTERMEDIUL SAU LA CARE SE FACE RECLAMĂ PRIN SERVICIUL DE TUNING KERBANGO, PRECUM ŞI DIN CAUZA ORICĂREI INFORMAŢII SAU SFAT PRIMIT PRIN INTERMEDIUL SAU LA CARE SE FACE RECLAMĂ PRIN INTERMEDIUL SERVICIULUI DE TUNING KERBANGO SAU PRIMIT PRIN INTERMEDIUL ORICĂROR LINKURI FURNIZATE ÎN CADRUL SERVICIULUI DE TUNING KERBANGO. ACEASTĂ LIMITARE SE VA APLICA, DE ASEMENEA, FĂRĂ LIMITARE, LA COSTURILE DE ACHIZIŢIE PENTRU BUNURILE SAU SERVICIILE SUBSTITUITE, PROFITURILE SAU DATELE PIERDUTE. O ASTEFL DE LIMITARE SE VA APLICA MAI DEPARTE ÎN CEEA CE PRIVEŞTE PERFORMANŢA SAU NEPERFORMANŢA SERVICIULUI DE TUNING KERBANGO SAU ORICARE INFORMAŢIE SAU MARFĂ CARE PARE CĂ ARE SAU CHIAR ARE LEGĂTURĂ, ÎN ORICE MOD, CU SERVICIUL DE TUNING KERBANGO. O ASTFEL DE LIMITARE SE VA APLICA CU TOATE ACESTEA LA ORICE NERESPECTARE A SCOPULUI ESENŢIAL AL ORICĂRUI REMEDIU LIMITAT ŞI ÎN MĂSURA MAXIM PERMISĂ DE LEGE. 

UNELE STATE SAU ALTE JURISDICŢII NU PERMIT EXCLUDEREA SAU LIMITAREA RĂSPUNDERII PENTRU PAGUBE INDIRECTE SAU ACCIDENTALE, ASTFEL CĂ ESTE POSIBIL CA LIMITĂRILE SAU EXCLUDERILE DE MAI SUS SĂ NU VI SE APLICE. 

Fără limitarea celor de mai sus, în nicio circumstanţă compania 3Com nu va fi ţinută răspunzătoare pentru nicio întârziere sau nerespectare a performanţei ce rezultă direct sau indirect din fenomene ale naturii, forţe sau cauze naturale dincolo de controlul rezonabil al acestora, inclusiv, dar fără a se limita la defecţiuni de Internet, defecţiuni ale  echipamentului computerului, defecţiuni la alimentarea cu energie electrică, greve, conflicte de muncă, răzmeriţă, rebeliune, revolte populare, dezordine, lipsă de forţă de muncă sau de material, incendii, inundaţii, furtuni, explozii, forţă majoră, război, acţiuni guvernamentale, ordine ale instanţelor civile sau străine sau a tribunalelor, neexecutarea de către terţi sau pierderea sau fluctuaţia încălzirii, a luminii sau a aerului condiţionat. 

Diverse prevederi. Aceste Condiţii de utilizare vor fi guvernate şi analizate în conformitate cu legile Statului California, fără a genera conflicte cu prevederile legilor din statul dvs. actual sau din ţara de rezidenţă. Dacă, din orice motiv, o instanță a unei jurisdicții competente găsește orice prevedere sau porţiune a Condiţiilor de utilizare ca fiind neexecutorii, celelalte prevederi ale Condiţiilor de utilizare rămân în continuare aplicabile integral. 

Aceste Condiţii de utilizare constituie întregul contract dintre părţi cu respectarea tematicii acestora şi substituie şi înlocuiesc toate înţelegerile şi contractele anterioare sau contemporane, scrise sau verbale, în privinţa acestei tematici Orice declaraţie de abandonare a oricărei prevederi a Condiţiilor de utilizare va fi efectivă doar dacă este prezentată în scris şi semnată de către 3Com.  

EA0815
Rev. 23/9/2011